CELEX: 62009CA0398
Language: da
Date: 2011-09-06 00:00:00
Title: Sag C-398/09: Domstolens dom (Store Afdeling) af 6. september 2011 — Lady & Kid A/S, Direct Nyt ApS, A/S Harald Nyborg Isenkram- og Sportsforretning og KID-Holding A/S mod Skatteministeriet (anmodning om præjudiciel afgørelse fra Østre Landsret — Danmark) (Manglende tilbagebetaling af en afgift, der er erlagt med urette — ugrundet berigelse som følge af sammenhængen mellem indførelsen af denne afgift og ophævelsen af andre afgifter)

22.10.2011   
            
            
               DA
            
            
               Den Europæiske Unions Tidende
            
            
               C 311/7
            
         Domstolens dom (Store Afdeling) af 6. september 2011 — Lady & Kid A/S, Direct Nyt ApS, A/S Harald Nyborg Isenkram- og Sportsforretning og KID-Holding A/S mod Skatteministeriet (anmodning om præjudiciel afgørelse fra Østre Landsret — Danmark)
   (Sag C-398/09) (1)
   
   (Manglende tilbagebetaling af en afgift, der er erlagt med urette - ugrundet berigelse som følge af sammenhængen mellem indførelsen af denne afgift og ophævelsen af andre afgifter)
   2011/C 311/08
   Processprog: dansk
   
      Den forelæggende ret
   
   Østre Landsret
   
      Parter i hovedsagen
   
   
      Sagsøgere: Lady & Kid A/S, Direct Nyt ApS, A/S Harald Nyborg Isenkram- og Sportsforretning og KID-Holding A/S
   
      Sagsøgt: Skatteministeriet
   
      Sagens genstand
   
   Anmodning om præjudiciel afgørelse — Østre Landsret — fortolkning af Domstolens dom i sag C-192/95, Comateb m.fl., og af de fællesskabsretlige principper vedrørende tilbagesøgningskrav — afslag på tilbagebetaling af en national afgift, der er kendt uforenelig med fællesskabsretten, med henvisning til ugrundet berigelse som følge af den direkte sammenhæng mellem indførelsen af den uretmæssige afgift og ophævelsen af andre afgifter opkrævet på et andet grundlag — manglende tilbagebetaling, der medfører, at virksomheder, som importerede varer, stilles ringere end virksomheder, som indkøbte tilsvarende indenlandske varer, på grund af at førstnævnte virksomheder har betalt forholdsmæssigt mere i uretmæssig afgift end sidstnævnte
   
      Konklusion
   
   De EU-retlige regler om tilbagesøgning af beløb erlagt i urigtig formening om skyld skal fortolkes således, at tilbagesøgning af beløb erlagt i urigtig formening om skyld udelukkende kan give anledning til en ugrundet berigelse i tilfælde, hvor de beløb, som en afgiftspligtig person med urette har erlagt i form af en afgift, som er opkrævet i en medlemsstat i strid med EU-retten, er blevet direkte overvæltet på køberen. Det følger heraf, at EU-retten er til hinder for, at en medlemsstat nægter at tilbagebetale en uretmæssig afgift med den begrundelse, at de af den afgiftspligtige med urette erlagte beløb er blevet udlignet gennem en besparelse som følge af den samtidige ophævelse af andre afgifter, eftersom en sådan udligning, fra et EU-retligt synspunkt, ikke kan betragtes som en ugrundet berigelse i relation til denne afgift.
   
      (1)  EUT C 312 af 19.12.2009.